Tänase saate alguses teeme kokkuvõtteid emakeelepäeva puhul Vikerraadios korraldatud etteütlusest. Vaata tulemusi siit. Veel küsime kuulajatelt uudissõnade tähenduse kohta. Jüri Nikolajev annab teada emakeelepäeva uudiseid Narvast, kus täna anti üle piirilinna aasta keeleteo auhinnad. Saate teine tund on pühendatud Jaapani teemadele. Kõigepealt räägib politoloog Raul Allikivi, kuidas Jaapan katastroofi tagajärgedega toime tuleb. Seejärel tuleb TÜ Füüsika Instituudi vanemteaduri Enn Realoga juttu tuumaenergeetikast ja sellest, millist ohtu tuumajaamad endast kujutavad. Kell 15.30 arutleme Anu Kaupmehega eesti keele üle välismaal.